Jomo Kenyattan maatalouden ja tekniikan yliopisto

Jomo Kenyattan maatalouden ja tekniikan yliopisto (engl. Jomo Kenyatta University of Agriculture and Technology, lyhennys JKUAT) on kenialainen julkinen yliopisto. Oppilaitos on saanut alkunsa korkeakouluna, jonka Kenian hallitus pani alulle Japanin tuella vuonna 1981 (Jomo Kenyatta College of Agriculture and Technology, JKCAT). Oppilaitos aloitti toimintansa 1982 ja siitä tuli Kenyattan yliopiston korkeakoulu vuonna 1988. Nykyinen asema on vuodelta 1994, toisen lähteen mukaan täysi yliopistostatus olisi vuodelta 1998. Yliopiston pääkampus sijaitsee Jujassa (noin 30 kilometriä Nairobin keskustasta koilliseen), sillä on sivukampuksia Nairobin keskustassa, Mombasassa ja Nakurussa. Osa tutkimuskeskuksista sijaitsee muilla paikkakunnilla. Yliopistossa on opetus- ja tutkimustyötä varten viisi korkeakoulua (kk), joiden nimet ovat vapaasti suomennettuina: terveystieteiden kk insinööri- ja teknologiatieteiden kk luonnontieteiden ja soveltavien tieteiden kk maatalouden ja luonnonvarojen kk henkilöstöhallinnon kk Lisäksi esimerkiksi Kiinan tiedeakatemia on osallistunut yliopiston kasvitieteellisen puutarhan perustamiseen ja samassa yhteydessä perustanut kiinalais-afrikkalaisen tutkimuskeskuksen yliopiston pääkampukselle. Joissain yliopistovertailuissa (2024–2025) JKUAT on sijoittunut Kenian viiden parhaimman yliopiston joukkoon. Lähteet Aiheesta muualla Kuvia tai muita tiedostoja aiheesta Jomo Kenyattan maatalouden ja tekniikan yliopisto Wikimedia Commonsissa